ร้านนี้มาทานหลายรอบแล้ว แต่เพิ่งได้รีวิว ไม่ใช่ไม่แน่ใจในรสชาติ แต่ขี้เกียจ 555 ร้านตั้งอยู่ริมถนนใกล้ๆแยกไฟแดงศรีย่านเลยครับ เห็นง่ายเนื่องจากเป็นร้านที่คนนั่งกันเยอะๆ ที่จอดรถอาจหายากหน่อยนะครับ ถ้าขับรถยนต์มา รสชาติอร่อยเสมอต้นเสมอปลาย อร่อยจนต้องขับรถมาชิมอยู่บ่อยๆ มาแต่ละครั้งถ้าโชคดีก็จะรอไม่นาน ถ้าโชคร้ายหน่อยอาจมีเกือบๆชั่วโมง เนื่องจากลูกค้านั่งกันเต็มไปหมด แถมมีคิวสั่งกลับบ้านด้วย แทบไม่เคยเห็นพ่อค้าได้หยุดลวกเส้นเลย ว่ากันด้วยรสชาติ ปกติผมทานเส้นเล็ก ก็เหนียวนุ่มตามมาตรฐานเส้นก๋วยเตี๋ยวทั่วไปไม่ได้มีอะไรโดดเด่น ที่เด็ดจริงๆน่าจะเป็นน่องไก่ตุ๋น ใช้น่องโตๆ ตุ๋นจนเปื่อยยันกระดูกอ่อน รสชาตินุ่มลิ้น บางโต๊ะถึงกับสั่งน่องมาทานเพิ่มต่างหาก เนื้อส่วนอื่นก็มีให้เลือกด้วย เช่นไก่ชิ้นปกติไม่ตุ๋นเนื้อแน่นๆหนึบๆ ที่ตุ๋นจะมีปีกไก่ ตีนไก่ ซึ่งเด็ดไม่แพ้กัน รสชาติน้ำซุปเข้มข้นจนผมต้องซดเกือบหมดทุกครั้งที่มาทาน 555 ผักก็จะใส่พวกถั่วงอก กะคะน้า แต่ที่ชอบคือหัวไชเท้าที่อยู่ในหม้อตุ๋นอร่อยดี เรื่องราคาก็ทั่วไปครับสมเหตุสมผล(ผมว่าถูกด้วยซ้ำไปเมื่อเทียบกับคุณภาพ และปริมาณ) สรุปว่าเด็ดจริงๆครับร้านนี้ ถ้าชอบทานก๋วยเตี๋ยวไก่แนะนำเลยครับไม่ผิดหวังครับ แต่อาจต้องรอนานหน่อย ทำใจเผื่อไว้ด้วยนะครับ เดี๋ยวจะโมโหหิวซะก่อน ^_^"